המרכז הגאה תל אביב-יפו

המרכז הגאה תל אביב-יפו (מכונה גם לעתים המרכז העירוני לקהילה הגאה) הוא מרכז קהילתי עירוני המיועד לקהילה הלהט"בית בתל אביב-יפו והסביבה. המרכז משמש כבית לחברי וחברות הקהילה הלהט"בית, ומציע שירותים בתחומי קהילה, תרבות וסיוע, ומרכז תחתיו את מגוון השירותים שמעניקה עיריית תל אביב לקהילה הגאה.

המבנה וסביבתו
המרכז הגאה ממוקם במבנה הנמצא בחלקו הדרומי של גן מאיר, חלקה המערבי של העיר תל אביב, ברחוב המלך ג'ורג'. המבנה שימש במרוצת השנים כבית ספר על שם דב הוז, כמרכז פעילות לתנועת 'הנוער העובד והלומד' ובהמשך היה מוסד חינוכי שהופעל על ידי דרור בתי חינוך.

בפתחו של המרכז הוקמה ב-10 בדצמבר 2013 אנדרטה לזכר קורבנות הנאצים אשר נרדפו על רקע נטייתם המינית. האנדרטה כוללת שלושה משולשים. משולש בטון, עליו מופיע הסבר היסטורי, משולש הפוך ורוד ומשולש הנוצר משלושה ספסלים ורודים כשעל כל אחד מהם נכתב בשפה אחרת (עברית, אנגלית וגרמנית) המשפט הבא: "לזכר נרדפי המשטר הנאצי בשל נטייתם המינית וזהותם המגדרית".

במרץ 2018, הודיעה עיריית תל אביב שבניין המרכז הגאה יעבור שיפוץ ובנייה מחדש של שתי קומות נוספות ואולם אירועים.

הקמת המרכז

סקר שנערך בשנת 2004, לאיתור צרכיה של הקהילה הגאה קידם את הקמת המרכז. ממצאי הסקר העלו שישה תחומי פעילות שקיבלו ביטוי הלכה למעשה במרכז הגאה: תרבות גאה, מרכז חברתי, העצמת ארגוני קהילה, שירותי תמיכה (תמיכה נפשית וייעוץ משפטי ובריאותי), השכלה ופנאי. בעקבות הסקר וביוזמתו של איתי פנקס, חבר מועצת העיר תל אביב, הוקם המרכז הגאה ב-2008.

תפיסת העולם שעל בסיסה פועל המרכז הגאה -

.

פעילות 
המרכז הוא סוכנות עירונית, במימון עיריית תל אביב-יפו, שהוציאה 4 מיליון שקל על שיפוץ והסבה של הבניין. הפעילות בו מתחלקת ל-6 קטגוריות עיקריות:
 תוכניות תרבות הכוללות תיאטרון, מחול, קונצרטים וכו'.
 אירועים חברתיים.
 ארגונים קהילתיים לבני נוער להט"ב, הורים לילדים להט"בים, קבוצות דתיות, טרנסקסואלים, קשישים, בדיקות HIV.
 שירותי תמיכה: סיוע משפטי, רפואי, פסיכולוגי, מוקד, טיפול בילדים.
 למידה הכוללת הרצאות וסדנאות.
 פנאי בהן פעילויות העשרה. בית הקפה משמש מקום מפגש בטוח.

המרכז מוביל את אירועי הגאווה בתל אביב, ומשמש בית לכמה מארגוני הקהילה הגאה בישראל בהם, חוש"ן - חינוך ושינוי, איגי - ארגון נוער גאה ומעברים.

ראו גם
 תהל (תיאטרון)

קישורים חיצוניים

 
 
 "מקום שתל אביב תוכל להתגאות בו" - כתבה באתר גוגיי

הערות שוליים 

עיריית תל אביב-יפו
ארגוני להט"ב בישראל
מקומות מפגש של להט"בים